Návrh komuniké

Vláda Slovenskej republiky na svojom zasadnutí dňa ............ 2004 prerokovala a schválila návrh zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ktorým sa mení a dopĺňa zákon č. 440/2000 Z. z. o správach finančnej kontroly v znení neskorších predpisov.

Návrh zákona sa predkladá na základe Plánu legislatívnych úloh vlády Slovenskej republiky na rok 2004. Návrh zákona uvádza do súladu niektoré ustanovenia zákona 
č. 502/2001 Z. z. s úpravou právnych vzťahov pri vykonávaní štátnej služby vnútorných audítorov v časti upravujúcej vnútorný audit a upravuje pôsobnosti na výkon kontroly hospodárenia s verejnými prostriedkami v súvislosti s pripravenými novými zákonmi o rozpočtových pravidlách verejnej správy a o rozpočtových pravidlách územnej samosprávy, ktoré nadobudnú účinnosť od 1. januára 2005. S novými zákonmi o rozpočtových pravidlách súvisí aj priama novelizácia zákona č. 440/2000 Z. z. o správach finančnej kontroly v znení neskorších predpisov.